Het jy rêrig gedink dat ’n land wat ’n samelewing probeer bou met die mens as sy god, enigsins beter sou uitdraai as hierdie geklengel en ge-tonk-tonk teen die rotsagtige stylte af?
“Nee, my seun moenie bekommerd wees nie. Suid-Afrika sal nooit die pad van Rhodesië gaan nie. Ons infrastruktuur is te sterk…”
Hoe moet dit gaan in ’n land waar die president met sy een hand op die Bybel ingesweer word, terwyl hy trou sweer aan ’n dokument wat die Bybel weerspreek?
Die onlangse gebeure in Suid-Afrika is in der daad ontstellend. Maar onthou dat indien die gebede van soveel kinders van die Here vir Suid-Afrika verhoor gaan word, dat die oorgang van ’n mens-gesentreerde samelewing na ’n God-gesentreerde een, nie so maklik sonder meteoriese stampe of planetariese stote sal gebeur nie.
“En toe die koning die woorde van die wetboek hoor, het hy sy klere geskeur…” II Konings 22 vers 11.
“Ook het Josia die dodebesweerders en die waarsêers en die huisgode en die drekgode en al die verfoeisels wat in die land van Juda en in Jerusalem te sien was, uitgeroei, om die woorde van die wet te bevestig wat geskrywe is in die boek wat die priester Hilkia in die huis van die HERE gekry het.” II Konings 23 vers 24.
“…Genade vir julle en vrede van Hom wat is en wat was en wat kom, en van die sewe Geeste wat voor sy troon is, en van Jesus Christus, die getroue getuie, die eersgeborene uit die dode en die Owerste oor die konings van die aarde!…” Openbaring 1 verse 4b-5a.
Watter troos bring hierdie skrywe vir ‘n gelowige? Skrywer ontken nie die afdraande glypad waarop Suid-Afrika is nie, nê? Hy sê ons moet eintlik daaroor bly wees, want ” hoe slegter, hoe beter” en impliseer dat die groot Pottebakker die klei eers fyn maal om daarmee ‘n beter beeld te maak. Verstaan ek reg?